Α.Ε. Τρικάλων

H Αθλητική Ένωση Τρικάλων είναι ελληνικό αθλητικό σωματείο το οποίο εδρεύει στα Τρίκαλα. Διαθέτει τμήματα ποδοσφαίρου, καλαθοσφαίρισης, ενώ στο παρελθόν διέθετε και τμήμα κολύμβησης.

Ο σύλλογος ιδρύθηκε το 1950 και επίσημα χρώματα του αποτελούν το κόκκινο και το λευκό. Το 1963 συγχωνεύτηκε με τον συμπολίτη Αχιλλέα και δημιούργησαν τον Α.Ο. Τρίκαλα. Λόγω της συγχώνευσης η Α.Ε.Τ. μετονομάστηκε σε Δήμητρα. Ο σύλλογος επανιδρύθηκε το 1983. 

Το ανδρικό τμήμα ποδοσφαίρου της Α.Ε.Τ. αγωνίζεται στο πρωτάθλημα της Α´ Κατηγορίας Ε.Π.Σ. Τρικάλων. Χρησιμοποιεί ως αγωνιστική έδρα το Γήπεδο Κηπακίου, στην συνοικία Κηπάκι στα Τρίκαλα. 

 Τμήμα ποδοσφαίρου 

 Πριν την συγχώνευση 
Το 1947 ιδρύθηκαν οι σύλλογοι Π.Α.Ο. Τρικάλων (Ποδοσφαιρικός Αθλητικός Όμιλος Τρικάλων) και Ηρακλής Τρικάλων. Το 1950 οι δύο σύλλογοι συγχωνεύονται και δημιουργούν την Α.Ε. Τρικάλων, η οποία υποστηριζόταν κυρίως από τις λαϊκότερες τάξεις. Από την ίδρυση της, η Α.Ε.Τ. συμμετείχε στο πρωτάθλημα της Ε.Π.Σ. Θεσσαλίας, και συγκεκριμένα στον όμιλο δυτικής Θεσσαλίας. Την περίοδο 1961–62 τερμάτισε στην 2η θέση της Α´ Κατηγορίας της Ε.Π.Σ. ΘεσσαλίαςΠερίοδος 1961–1962 και κέρδισε την συμμετοχή στην άτυπη Β΄ Εθνική Κατηγορία, στην οποία τερμάτισε στην 4η θέση του τετάρτου ομίλου του Βορρά, εξασφαλίζοντας την συμμετοχή στην μόνιμη Β΄ Εθνική Κατηγορία. Την επόμενη περίοδο (1962–63) τερμάτισε στην 2η θέση, χάνοντας την συμμετοχή στην τελική φάση για μόλις έναν βαθμό. Αυτή ήταν και η τελευταία περίοδος πριν την συγχώνευση.

 Η ίδρυση του Α.Ο.Τ. 

Η απώλεια της πρώτης θέσης για την Α.Ε.Τ. και η κατάληψη της 4ης θέσης από τον Αχιλλέα, υποχρέωσε τα μέλη των δύο συλλόγων, κατόπιν έντονων πιέσεων τόσο της τοπικής φίλαθλης κοινωνίας, όσο και των ίδιων των παικτών, να ξεπεράσουν οποιεσδήποτε αντιρρήσεις του παρελθόντος και να προχωρήσουν στη συγχώνευση. Στις 10 Ιουλίου 1963 πραγματοποιήθηκαν παράλληλες γενικές συνελεύσεις των Δ.Σ. του Αχιλλέα Τρικάλων και της Α.Ε.Τ. όπου αποφασίστηκε η συγχώνευση και η δημιουργία του Α.Ο. Τρίκαλα με φανέλα κόκκινη-μπλε και έμβλημα δύο ενωμένους κύκλους ανάλογων χρωματισμών. Τη νέα ομάδα στελέχωσαν οι καλύτεροι ποδοσφαιριστές της Α.Ε.Τ. και τον Αχιλλέα ενώ οι υπόλοιποι εντάχθηκαν στον Α.Ο. Δήμητρα Τρικάλων που δημιουργήθηκε για να αγωνιστούν εκεί οι υπόλοιποι ποδοσφαιριστές.

Στις 16 Ιουλίου 1963, δημιουργήθηκε επίσημα ο Αθλητικός Όμιλος Τρίκαλα. Το βράδυ εκείνης της ημέρας έγινε η πρώτη κοινή συνεδρίαση των διοικητικών συμβουλίων Α.Ε. Τρικάλων και Αχιλλέα Τρικάλων που συγχωνεύθηκαν για να σχηματίσουν την “υπερομάδα” που από την αρχή ονόμασαν έτσι οι φίλαθλοι, όπου στη συνέχεια αυτή η ομάδα θα γνωρίσει μεγάλες δόξες και ακριβώς με την πρώτη χρονιά ανέβηκε στην Α΄ Εθνική αναδεικνύοντας παράλληλα σπουδαίους ποδοσφαιριστές.

Το πρώτο διοικητικό συμβούλιο αποτελούνταν από τους:

 Πρόεδρος: Γεώργιος Χατζόπουλος
 Α΄ Αντιπρόεδρος: Κωνσταντίνος Κλιάφας
 Β΄ Αντιπρόεδρος: Ελευθέριος Σίμος
 Ταμίας: Νικόλαος Παπαπολύζος
 Γενικός Γραμματέας: Βασίλειος Τσαπάλας
 Γενικός Αρχηγός: Χρήστος Γιωτάκης
 Έφορος: Στέργιος Στόφας
 Μέλη: Βασίλειος Κωστόπουλος, Κίμωνας Πυργιώτης, Κωνσταντίνος Φούσκας, Δημήτριος Λάμπρου & Γεώργιος Λεβέντης

 Νέα εποχή (1983–Σήμερα) 
Το 1983, είκοσι χρόνια μετά την συγχώνευση της, η Α.Ε.Τ. επανιδρύθηκε, ξεκινώντας αυτή την φορά από τα πρωταθλήματα της Ε.Π.Σ. Τρικάλων. Το 1996 κατέκτησε για πρώτη φορά στην νέα εποχή της, το πρωτάθλημα της Α´ Κατηγορίας Ε.Π.Σ. Τρικάλων και κέρδισε μια ιστορική επάνοδο στις εθνικές κατηγορίες μετά από 33 χρόνια. Δυστυχώς, η παρουσία της ομάδας στην Δ΄ Εθνική την περίοδο 1996–97 δεν συνδυάστηκε με παραμονή, τερματίζοντας στην 15η θέση της βαθμολογίας. 

Τον ίδιο άθλο επανέλαβε και την περίοδο 2000–01, όταν κατέκτησε για δεύτερη φορά το πρωτάθλημα Ε.Π.Σ.Τ. και έλαβε μέρος στο ειδικό πρωτάθλημα ανόδου, στο οποίο δεν κατάφερε να κερδίσει την άνοδο. Την επόμενη περίοδο τερμάτισε πίσω από τον πρωταθλητή Α.Σ. Μετέωρα και κέρδισε την άνοδο στην Δ΄ Εθνική. Η Α.Ε.Τ. την περίοδο 2003–04 δεν κατάφερε και πάλι να παραμείνει στην κατηγορία, τερματίζοντας στην 13η θέση του 4ου ομίλου της Δ΄ Εθνικής. Αξιοσημείωτο εκείνης της περιόδου ήταν πως η Α.Ε.Τ. βρέθηκε αντιμέτωπη τόσο με τον Α.Ο.Τ., όσο και με την Δήμητρα, από τους οποίους ηττήθηκε και στα τέσσερα παιχνίδια που έδωσε (0-3 & 0-5 από την Δήμητρα, 1-3 & 0-2 από τον Α.Ο.Τ.).

Από την περίοδο 2004–05 μέχρι σήμερα έχει συνεχή παρουσία στα πρωταθλήματα της Ε.Π.Σ. Τρικάλων.

 Πορεία στις εθνικές κατηγορίες 
ΠερίοδοιΚατηγορίαΘέση1961–62Β΄ Εθνική (Δ΄ όμιλος Βορρά)4η1962–63Β΄ Εθνική2η1996–97Δ΄ Εθνική15η2003–04Δ΄ Εθνική13η

Τίτλοι – Διακρίσεις
 Πρωτάθλημα Ε.Π.Σ. Τρικάλων: 1996, 2001
 Κύπελλο Ε.Π.Σ. Τρικάλων: 2006
 Φιναλίστ: 2013

 Τμήμα καλαθοσφαίρισης 
125px|μικρογραφία|Το λογότυπο του τμήματος μπάσκετ της Α.Ε. Τρικάλων.
 Ιστορικό 
Το τμήμα μπάσκετ δημιουργήθηκε με επίσημη ονομασία Αθλητική Ένωση Τρικάλων ο Άρης, ύστερα από απορρόφηση του Άρη Τρικάλων. Από την δημιουργία του συμμετέχει στα πρωταθλήματα της Ε.Σ.ΚΑ.Θ.. Αυτή την στιγμή το ανδρικό τμήμα συμμετέχει στην Α1 Κατηγορία Ε.Σ.ΚΑ.Θ. και το γυναικείο τμήμα στο πρωτάθλημα γυναικών Ε.Σ.ΚΑ.Θ.. Έδρα του τμήματος είναι το Δημοτικό Κλειστό Γυμναστήριο Τρικάλων, χωρητικότητας 2.500 θέσεων. 

Πρόεδρος του τμήματος είναι ο πρώην καλαθοσφαιριστής, Θανάσης Λούκας, ενώ προπονητής στο ανδρικό τμήμα είναι ο Γιάννης Τσίμας και στο γυναικείο τμήμα είναι ο Γιώργος Φούντας.

 Τμήμα κολύμβησης 

 Παραπομπές 

 Εξωτερικοί σύνδεσμοι 



Αθλητικη Ενωση
Κατηγορία:Ιδρύσεις αθλητικών συλλόγων το 1950
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1950
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ελληνικοί σύλλογοι κολύμβησης